Dale-drapet: Eldstemann varetektsfengsles
Jæren tingrett ville lørdag løslate den 21 år gamle mannen. Politiet anket kjennelsen og ba om oppsettende virkning, slik at mannen måtte sitte fengslet mens anken ble behandlet. BAKGRUNN:Knivdrept på asylmottak i Rogaland Gulating lagmannsrett har nå besluttet at mannen skal holdes varetektsfengslet i fire uker, skriver Aftenbladet.no. Han må sitte i isolasjon fram til neste fredag. Fire menn, alle med tsjetsjensk bakgrunn, er nå varetektsfengslet etter at Arman Ali (19) ble drept. En femte person er etterlyst, og en sjette er siktet for falsk forklaring. Alle de fire varetekstfengslede er siktet for drap eller medvirkning til drap. Den yngste av disse er 17 år gammel. Den foreløpig siste pågripelsen skjedde søndag kveld.
Gulating lagmannsrett har besluttet at den eldste av de siktede etter knivdrapet på asylmottaket i Dale skal varetektsfengsles.